Diari Oficial de la Generalitat Valenciana


Sumari del DOGV 1647, del 22-10-1991 (1991/822960)

RESOLUCIÓ de 3 de setembre de 1991, del Director General d'Industria i Energia, per la qual es prorroga el termini per a la presentació dels certificats d'adaptació a la reglamentació vigent de les instal-lacions elèctriques en estacions de servei i unitats de subministrament de gasolines i gasolis d'automoció.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1647

Data del DOGV
:   22-10-1991

Secció del DOGV
:   ALTRES DISPOSICIONS

Número del document
:   1991/822960


Data del document
:   03-09-1991

Organisme emissor
:   Conselleria d'Indústria, Comerç i Turisme

Tipus de document
:   Resolució

Anàlisi jurídica

Resolució de 3 de setembre de 1991, del Director General d'Indústria i Energia, per la qual es prorroga el termini per a la presentació dels certificats d'adaptació a la reglamentació vigent de les instal.lacions elèctriques en estacions de servei i unitats de subministrament de gasolines i gasolis d'automoció.  
Mitjançant Resolució d'aquesta direcció general de 7 de maig de 1991 (DOGV de 4 de juny de 1991), s'establia un termini de tres mesos des de la seua publicació per a efectuar la inspecció i certificació de les instal·lacions elèctriques referenciades, i es preveia per als casos en què existissen defectes majors un termini de dos mesos des de la seua detecció per a procedir a corregir-los.  
Els resultats obtinguts com a conseqüència de la realització de les inspeccions ha motivat que, tant per part de les entitats d'inspecció dels titulars de les instal·lacions com dels instal·ladors encarregats de les adaptacions, s'hagen sol·licitat uns terminis més d'acord amb la situació detectada.  
En virtut de tot això, resolc:  
Primer  
Es prorroga fins el trenta d'octubre de 1991 el termini per a la presentació, davant el Servei Territorial d?Indústria i Energia corresponent, del certificat emès per una entitat d'inspecció i control reglamentari, legalment autoritzada per a actuar en el camp de la reglamentació elèctrica, que acredite que s'ha efectuat la inspecció indicada i que la instal·lació elèctrica compleix la normativa que li resulta específicament aplicable.  
Segon  
Les entitats d'inspecció i control reglamentari que duguen a terme aquesta inspecció extraordinària, deixaran fora de servei aquella part de la instal·lació elèctrica que presente defectes crítics d?acord amb la reglamentació elèctrica, i hauran de comunicar aquest fet al titular i al servei territorial d?Indústria i Energia corresponent el mateix dia en què es duga a terme, mitjançant notificació expressa i individualitzada, amb exposició motivada de les causes que aconsellaren la mesura.  
El Servei Territorial d?Indústria i Energia, en el termini més breu possible, per resolució motivada, confirmarà o suspendrà la paralització i ho notificarà a les persones interessades perquè tinga els efectes corresponents.  
Tercer  
La posada en servei de la instal·lació paralitzada requerirà nou certificat emès per una entitat d'inspecció i control reglamentari, justificatiu del compliment de les condicions exigides per la reglamentació elèctrica.  
Quart  
L'entitat que duga a terme la inspecció comunicarà l'existència de defectes majors al titular de la instal·lació per a la subsanació d'aquests dins dels dos mesos següents a partir d'aquella. Transcorregut aquest termini aquesta entitat posarà en coneixement del servei territorial corresponent la situació de la instal·lació elèctrica als efectes previstos en la instrucció tècnica complementària MIE-BT-043.  
València, 3 de setembre de 1991. - El Director General d'Indústria i Energia: Luis Doménech Bernabéu.